钦定古今图书集成/明伦汇编/氏族典/第363卷 > 《廖用贤尚友录》 > 任孝恭
## 钦定古今图书集成/明伦汇编/氏族典/第363卷 > 《廖用贤尚友录》 > 任孝恭

按《梁书任孝恭传》：“孝恭，字孝恭，临淮人也。曾祖农夫，
宋南豫州刺史。孝恭幼孤，事母以孝闻，精力勤学，与
高祖有旧。高祖闻其有才学，召入西省撰史。初为奉
朝请，进直寿光省，为司文侍郎。太清二年，侯景寇逼，
孝恭启募兵隶萧正德，屯南岸。及贼至，正德举众入
贼。孝恭还赴台，台门已闭，因奔入东府。寻为贼所攻”，
城陷，见害。